Imrehné Sebestyén Margit

TANMENETJAVASLAT A RAJZ ÉS VIZUÁLIS KULTÚRA TANÍTÁSÁHOZ A 2. ÉVFOLYAM SZÁMÁRA

Készült A képzelet világa 2. tankönyv alapján

Éves óraszám 37 óra
Heti óraszám 1 óra

	Óra
	Téma, tananyag
	Ajánlott tevékenységformák, módszertani javaslatok 
	Kompetenciák (készségek, képességek)
	Javasolt taneszközök 
	Egyéb javaslatok a témakörhöz (projekt, játék, kutatómunka stb.)

	1. témakör: A színek tánca (3 óra)


	
	

	1.
	Színkeverés. 
Fő- és mellékszínek. 
Spontán képalkotás, improvizáció.

Firkakép.
(Tk. 4–5. old.).
	1. Ismétlés: beszélgetés a színkeverés céljáról és a különböző színárnyalatok keletkezéséről.

(Színezési feladat: Tk. 4. old.)
Melyek a főszínek és melyek a mellékszínek (kevert színek)?

2.Véletlenszerűségre épülő képalkotás vegyes technikával (akvarell/színes tinta és színes ceruza/pasztellkréta. Feladat: Tk. 4. old.).

3. Firka-kép (Tk. 5. old.).

Beszéljük meg közösen a tankönyvben szereplő feladatot! Magyarázzuk el a firkarajz készítésének technikáját!

A tankönyv megkezdett rajzának folytatása. Önálló alkotás készítése a megismert technikával.
	Az anyanyelvi kompetencia (a beszédkészség, a vélemények megfogalmazása) és a kezdeményezőképesség fejlesztése a szituációs játékokkal.

Az esztétikai-művészeti kifejezőképesség: az alkotóképesség fejlesztése, az alkotás örömének megtapasztalása, a kísérletezés bátorságának kialakítása és a sikerélmény pozitív hatásának átélése.
	Szemléltetés:

– A képzelet világa tankönyv illusztrációi (4–5. old.) 
– Kis Virág: Labirintus (2003), akvarell.
– Olvasás tankönyv: Fehér Anna: A beszélő ceruza.
– Hervay Gizella: Piros – mese. 
–Szalay Borbála: A legszebb színek (vers).
– Johannes Itten: A színek művészete. Göncöl Kiadó, Bp., 1997.

Eszközök:

színes ceruza, filctoll, akvarell vagy színes tinta, pasztellkréta.


	1. Szituációs játék:
Képzeljük el, milyen lenne a környezetünk, ha nem lennének árnyalatok, és minden dolog csak főszínekből állna! (Rövid részlet felolvasása Hervay Gizella: Piros mese című történetéből és Szalai Borbála: A legszebb színek című verséből.)
(Tanári kézikönyv 11. old.)

Folytassuk közösen a történetet és a verset olyan formák felsorolásával, amelyek piros, sárga vagy zöld színűek a valóságban!
2. Szerepjáték tárgyakkal a tárgyak megváltoztatása nélkül (táncoló ceruzák).



	2.
	Történetek, kitalált dolgok vizuális megjelenítése. 
A főszereplők és a mellékszereplők ábrázolása meg-személyesítéssel.
Meseillusztráció készítése Dallos Jenő: Krix és Krax című meséjéről.
(Tk. 6–7. old.)
	1. Motiváció, ráhangolódás a témára: a Krix és Krax című mese tanári felolvasása. (Megfigyelési feladatok és tevékenységek a Tanári kézikönyv 12. oldalán.)
2. Meseolvasás után az előzetesen kiadott szempontok közös megbeszélése. 

3. A történet illusztrációjának elkészítése egy kedvelt részlet kiválasztásával és a főszereplők hangsúlyozásával. Rajzi kísérletek, pl. milyen hatású a színes ceruza és a filctoll vizes papíron való alkalmazása?

	A kreativitás (az alkotóképesség, a lényegkiemelés és a képi emlékezet) fejlesztése a hallott történet jellegzetes szereplőinek és hangulatának ábrázolásával.
A képzelet és a problémamegoldó gondolkodás fejlesztése a valós tárgyak merész átalakításával.
A matematikai kompetencia fejlesztése a különböző vonalfajták egy képen belüli alkalmazásával.


	Szemléltetés:

Dallos Jenő illusztrációi.
Eszközök:

színes ceruzák, filctollak, pasztellkréták.

Végvári Lajos: Tudod-e, mi a művészet? Képzőművészeti Kiadó, Bp., 1982.

A képzelet világa Tanári kézikönyv 12–13. old.
	Meseillusztráció csoportmunkában.
Ez a mese kimeríthetetlen forrása a vizuális nyelv összes eszköztárának. Feldolgozása közben megismerhetik a gyerekek a vonalfajták közötti különbségeket, tárgyakat (ceruzák) emberi tulajdonságokkal ruházhatnak fel, állatokat (bocit, birkát, csikót stb.) rajzolhatnak, egyszerű színkeverési problémákat oldhatnak meg.


	3.
	A véletlenszerűség szerepe a képalkotásban. 
Különböző hangulatok kifejezése vizuális eszközökkel. A festés örömének megtapasztalása: a zene hangulatának kifejezése színfoltokkal. 
(Tk. 8. old.)
Fonalfestmény készítése. 

(Tk. 9. old.)
	1. Képolvasás. Közös beszélgetés Kandinszkij: Panel című festményéről gondolatébresztő kérdések segítségével.

Mit látsz a képen? Milyenek a vonalak és a színek? Milyen a kép hangulata? Mi jut eszedbe a képről?

Játsszuk el a képet mozdulatokkal! Képzeljük el a festőt alkotás közben!

2. Zenehallgatás közben festés a zene hangulatát kifejező színekkel és ecsetkezeléssel. Hangsúlyozzuk a tanulóknak, hogy a zene hangulata által létrejött érzés irányítsa az ecsetet!

3. Fonalfestmény készítése a tankönyvben található részletes leírás és ábrák alapján.
	Az alkotóképesség fejlesztése, az alkotás örömének megtapasztalása a spontán képalkotás (improvizáció) során, a kísérletezés bátorságának kialakítása és a sikerélmény pozitív hatásának átélése.
A megfigyelőképesség és a manuális készség fejlesztése az új technikák kipróbálásával.
Vizuális kapcsolat keresése a társművészetekkel: cselekményes zenék szóbeli és zenei eszközökkel való kifejezése. Cél: a zene és a festés ritmusösszhangjának keresése, ösztönös ráérzés a zene hangulatára.
	Szemléltetés:

Kandinszkij: Panel.
Gesztusfestők festményei, pl.: Keserü Ilona, Jackson Pollock.

Eszközök:
akvarell, tempera, nagyméretű papírok.
Az új technika, a fonalfestmény kipróbálásához: akvarell, filctoll, írólap, cérna vagy vékony spárga.
A képzelet világa Tanári kézikönyv 14–17. old.
	Ötlet a zene által inspirált festmény készítéséhez: képzettársításon alapuló rajzi játék.
Tanári előkészítés: fessünk széles ecsettel A/4-es rajzlapra egy szabálytalan vonalat festékkel, színes tintával vagy tussal! Osszuk ki a tanulóknak a lapokat! Tegyünk fel egy (a gyermekek körében népszerű) zenét! A zene hallgatása közben egészítsék ki a tanulók a rajzlapon lévő festékfoltot a zene hangulatát kifejező színekkel, formákkal és vonalakkal!



	2. témakör: Őszi kalandozások (5 óra)

	

	4.
	Az őszi természet színhangulata: az őszi levélszínek megfigyelése, a színek és formák kreatív alkalmazása. 
Levélképek készítése.
(Tk. 10–11. old.)
	1. Közös beszélgetés: szabályos és szabálytalan formák a természetben: növények és állatok az erdőben (a formakarakter, a felületek, a színek jellemzése).

2. Felületképzés természetes anyagokból. Levélképek készítése a kollázs vagy a frottázs technikájával.
3. Elképzelt mesejelenet ábrázolása a tankönyv feladata alapján: A Falevélváros lakói.

(Tk. 11. old.)
	A tanulási képességek (a megfigyelőképesség, a formaérzék, az anyagismeret) fejlesztése az adott szempontok alapján gyűjtött tárgyak, anyagok megfigyelésével, külső jegyeinek összehasonlításával.

Az esztétikai fogékonyság, az utánzóképesség, az asszociációs képesség és a képzelet fejlesztése a hiányzó részletek kiegészítésével.


	Szemléltetés: 

Őszi erdő (őszi falevelek, őszi tájkép fotója, filmrészlet, állathangok).
Eszközök: lepréselt falevelek, rajzlap, ragasztó, filctoll, színes ceruza.
Óravázlat: Falevélváros lakói (A képzelet világa Tanári kézikönyv 19. old.)
	Előzetes feladatok:

Természeti formák gyűjtése és megfigyelése, pl. levelek, termések. 
A Természet és társadalomismeret tankönyv témához kapcsolódó fejezeteinek áttanulmányozása: Növények az erdőben.

Az évszakok jellegzetességei.

	5.
	Képolvasás: fák és levelek a műalkotásokon. 
(Tk. 12–13. old.)
A négy évszak hangulatának kifejezése az adott évszakra jellemző mintákkal és színekkel.
(Tk. 14. old.)


	1. Beszélgetés a téma hangulatát kifejező műalkotásokról: a valósághű ábrázolás jellemzői, a valóság képi átalakításának megfigyelése a tankönyv példáin. (Tk. 12–13. old.) 
2. Vizuális jelek: egyszerű  vonal- és foltritmusok kialakítása ismétlődő mintákkal, pl. textilterv. Az évszakra jellemző formák és színek alkotó használata, pl. terülődísz készítése papírdúccal vagy krumplinyomattal.
	Az anyanyelvi kommunikáció (beszédkészség, szókincs, fogalmazás, kifejezőképesség) fejlesztése és az ismeretek alkalmazása a műalkotásokról alkotott önálló véleményekkel. 

A megismerés, az ábrázolási és kompozíciós készség, a színlátás, a színmegjelenítés, a díszítőkészség és a kísérletező képesség fejlesztése az alkotó feladattal.

	Szemléltetés:

Redő Ferenc: Vörös tölgy, Henri Rousseau: A víg tréfamesterek, Remsey Flóra: Meseillusztráció, id. Kapoly Antal: Tükrös.
Eszközök:

tankönyvi munka: filctoll, színes ceruza.
Óravázlat: Sálak tervezése, sorminták. (A képzelet világa Tanári kézikönyv 22–25. old.)
	Gyűjtőmunka: a négy évszak jellegzetes formái képeken és a valóságban.
Az évszakok hangulatát kifejező versek, rövid történetek, mondókák, találós kérdések.

Motivációs játékok: pl. évszakokra jellemző tárgyak csoportosítása, találós kérdések és formák párosítása, az évszakok megszemélyesítése és megszólaltatása stb.

	6.
	Egy elképzelt jelenet ábrázolása.
Illusztráció készítése a Csodák és furcsaságok című vershez. 

(Tk. 15. old.)


	1. Vers- és meseillusztrációk, szürrealista stílusú képek nézegetése. Spontán megnyilvánulások és önálló véleményalkotás célirányos kérdések segítségével az ábrázolások jellegzetességeiről.
Ismert formák díszítése és színezése a valóságostól eltérő mintákkal és színekkel.
2. Versillusztráció készítése a tankönyv megkezdett rajzának kiegészítésével vagy festés rajzlapon. 

	Az érzelmi és gondolati asszociációk kifejezésének képessége a képolvasással.
A kreativitás és a humorérzék fejlesztése a kitalált figurák mozgásos és vizuális megjelenítésével.

Az értékelő képesség, az empátia és a tolerancia fejlesztése egymás munkáinak megfigyelésével.

Önálló véleményalkotás az eredeti ötletek alkalmazásáról.
	Szemléltetés:

Marc Chagall: Én és a falu (1911), továbbá válogatás Würtz Ádám, Keresztes Dóra, Kiss Anna mese-illusztrációiból.
Eszközök:

a tankönyvi munkához: filctoll, színes ceruza.
A képzelet világa tanári kézikönyv 26–29. old.
	Motivációs játékok: 
– Csodák és furcsaságok gyűjtése és kitalálása Julian Tuwim verse alapján. (Tk. 15. old.)
– Kollázs készítése újságképek kivágásával és a részletformák furcsa, vicces társításával.

– Közös kép készítése a kivágott képrészletek szokatlan hatású összeillesztésével.

	7.
	Természeti látványok megfigyelése és a jellegzetességekből kiinduló kép készítése.
Meseillusztráció készítése Tordon Ákos: Kökény király lakodalma című meséjéhez.

(Tk. 16–17. old.)
	1. A Kökény király lakodalma című mese felolvasása.
2. A mese megbeszélése: kik a mese főszereplői? Ki milyennek képzeli el őket? Miben különbözik a mesebeli kökénybokor a valóságostól? Milyen volt a Kékhajú Tündér palotája? (Feladat: Tk.16–17. old.).

3. A mese hangulatának és a főszereplők jellegzetességeinek vizuális megjelenítése. Kiemelés mérettel, elhelyezéssel, színnel. Hangsúlyozzuk a tanulóknak, hogy a mesében szereplő madarakat nem kell valósághűen ábrázolni, és az alkotásukon minél több kék árnyalatot hozzanak létre!

	Az anyanyelvi kommunikáció és a koncentrációs képesség fejlesztése a tankönyv célirányos kérdéseire adott szóbeli és írásbeli válaszokkal.
(Tk. 17. old.) 

A megfigyelőképesség (a történet szereplőinek és formáinak lényeges vonásai), a színérzék (a szín és a hangulat összefüggése), az absztrakciós (lényegkiemelő) képességek fejlesztése a mese jellegzetességeinek felismerésével és vizuális kifejezésével.
	Szemléltetés: Képek a kökényről és a mesében szereplő madarakról.
Madárhangok (Schmidt Egon ornitológus felvételei).
Kék tónusú festmények, pl.: Claude Monet: Szarka, Van Gogh: Csillagos éjszaka, Picasso kék korszakának festményei.
Eszközök: választható technika (filctoll, olajpasztell, tempera, vegyes technikák).

	1. Előzetes feladatok: Gyűjtőmunka: a kökény jellegzetességei. Forrás: természettudományos könyvek, lexikon, növényhatározók, Bornemissza Endre: A kökény (vers, Tanári kézikönyv 30. old.).

2. Beszélgetés a kökény jellegzetességeiről (szín, alak, méret, íz, az érés ideje).

Az ismeretek összegzése a tankönyv 14. oldalán lévő feladat megoldásával.



	3. témakör: Pont – vonal – folt (4 óra)


	

	8.

	A vizuális nyelv alapelemeinek (pont, vonal, folt) változatos alkalmazása a felületképzésben.
Egyszerű pont-, vonal- és foltritmusok.
Játék a pontokkal és a vonalakkal.

Képzettársításon alapuló rajzi játékok. 

(Tk. 18–19. old.)

	1.Tankönyvi munka. Játékos rajzkiegészítő feladatok (Tk 18. old.).
2. Fantáziarajz: Mit látsz a felhőkben? (Tk. 19. old).

– Motiváció: felhőkről szóló találós kérdések és dalok meghallgatása.

– Hangulatkeltés: felhőket ábrázoló fotók, festmények, különböző felhőfajták összegyűjtése, pl. bárányfelhő, gomolyfelhő, esőfelhő, viharfelhő, fátyolfelhő stb.
Leonardo „Állj meg néha...” kezdetű tanácsának felolvasása. (Tanári kézikönyv 34. old.)
– Weöres Sándor: Déli felhők című versének felolvasása. A vers hangulatának megbeszélése. A tankönyv felhőrajzainak képzeletbeli megelevenítése.(A rajzolás közben A megbántott kövér felhő című vers egy részletének felolvasása, Tanári kézikönyv 34. old.)
	A képzelet fejlesztése az ötletességet és vizuális memóriát igénylő, képzettársításon alapuló rajzi játékokkal. 

A kézügyesség fejlesztése és az életkornak megfelelő jártasság kialakítása a grafikai felületek képzésében.
A rajztechnikai készségek fejlesztése és az egyéni ábrázolásmód kialakítása a grafikai eszközök (a ceruza, a filctoll, a színes ceruza) felületképző lehetőségeinek megismerésével és helyes alkalmazásával.
A kooperatív képességek fejlesztése a közös szituációs játékkal.

	Szemléltetés.

Felhőket ábrázoló fényképek, festmények vagy filmrészlet.
Pointillista (pontokból alkotott) grafikák és festmények.

Victor Vasarely: Zebra.
Eszközök:

grafitceruza, színes ceruza, filctoll.
A képzelet világa Tanári kézikönyv 32–35. old.
	Bevezető játék, motiváció. Mindenki rajzolt már pontokat rajzeszközökkel. De hogyan tudnánk elénekelni a pontot? Ha egy pont a zene nyelvén egy hang, akkor a vonal egy hangsor eléneklése, a folt pedig különböző hangsorok egyidejű megszólaltatása. Játsszuk el mindezt mozdulatokkal! Legyen mindenki egy-egy pont! Alkossanak néhányan vonalat kézfogással összekapaszkodva! Legyen ez az élő vonal egyenes, hullámzó, majd alkosson zárt kört! (Játék: Tekeredik a kígyó...) Hozzunk létre foltot egymáshoz tömörülő gyerekek csoportjával!



	9.
	A pont- és vonalfajták változatos alkalmazása a felületképzésben.

1. A pontokól a foltokig.
(Tk. 20–21. old.)
2. Mit rejt a vonal? Rajzkiegészítés.
(Tk. 22. old.)

	1. Megfigyelés: nézzük meg a tankönyv 20–21. oldalán lévő grafikákat! Beszéljük meg közösen az ott látható különböző felületképző megoldásokat! (Különböző méretű és sűrűségű pontok, egyenes, görbe, szabálytalan, kusza, különböző irányú, rövid és hosszú vonalak.) Összegzés: a tankönyv 20. oldalán lévő szöveg felolvasása.

2. Vonalakból és pontokból képzett grafikai felületek folytatása az adott felületkezelésnek megfelelően. (Tk. 20. old.)
3. Mintagyűjtés Molnár István „Internet”-file című grafikájáról.
(Tk. 21. old.)
4. Félbehagyott grafika befejezése a megkezdett minták folytatásával, majd saját tervezésű grafikai lap készítése rajzlapon.

(Tk. 21. old.)

	A megfigyelőképesség, az ábrázolás-technikai készségek (vonalvezetési készség, a felület kitöltése), a kísérletező kedv és a formafantázia (képzeleti kiegészítés) fejlesztése.
Cél: a vizuális kifejezőeszközök (pont, vonal, folt) fajtáinak felismerése és alkalmazása. Az adott felületeken szereplő pontok, vonalfajták (zárt-nyitott, vékony-vastag, egyenes-görbe stb.), illetve formák (szabályos-szabálytalan, kicsi-nagy stb.) bizonyos szabályszerűségének felfedezése, majd folytatása. (Tk. 20–21. old.)
Az idegen nyelvi és digitális kompetencia fejlesztése a tankönyvben megismert kép címének magyarázatával: „Internet file”.

	Szemléltetés.
– Molnár István: „Internet-file” (rézkarc).
– A képzelet világa tankönyv szemléltető ábrái.
(Tk. 20–21. old.)
– Különböző felületek képzése pontokkal, vonalfajtákkal és foltokkal.
– Változatos felületképzést alkalmazó grafikák különböző művészeti korszakokból.
Eszközök:

grafitceruza, golyóstoll/filctoll.
	Mit rejt a vonal?
(Tk. 22. old.).
A rajzkiegészítés előtt egy szókincsbővítő nyelvi játék elősegíti a gyerekek ráhangolódását a feladatra. Szavak kezdő szótagját mondjuk, majd kérdezzük, hogy ki hogyan fejezné be. Pl.: SZE… Szeg, szem, szer, szemüveg, szemvédő, szemcse, személy, szemrebbenés, szemét, szeletel, szegfű, szegély, szekér, szekrény stb. 

Ahogy a szavak között is vannak rövidebbek és hosszabbak, ugyanúgy a megkezdett vonalakat is lehet akár néhány vonallal felismerhetővé tenni.

	10.

	Egy ismert történet szereplőinek megjelenítése változatos felületképzéssel, dekoratív mintákkal.
Ajánlott illusztráció: 1. Veress Miklós: Füstikék.
2. Kurta-furcsa, tarka-barka című német népköltés.

	Dekoratív felület képzése: ismert formák díszítése szokatlan módon.

– Motiváció: találós kérdések a lóról és a lovasról.

– Képolvasás: különböző felületű és kidolgozású alkotások megfigyelése. Összehasonlítás: egy valósághű tájkép és Vincent van Gogh Országút éjjel című festménye, egy valóságban létező ló fényképe és Szyksznian Wanda dekoratív lóképe. (Tk. 28. old.)
– Illusztráció készítése a Kurta-furcsa, tarka-barka című német népköltéshez. A kurta-furcsa öreg, a ló és a kurta-furcsa gyerekek mintában és színben gazdag alakjának ábrázolása választható technikával. Cél: változatos mintákkal és színekkel képzett felület kialakítása az eddig megismert kifejezőeszközök alkalmazásával (színkeverés, egyszínű felületre pontok, vonalak rétegzése stb.).


	Az érzékenység, az átélő képesség és a kreativitás fejlesztése a kitalált dolgok vizuális megjelenítésével.

Legyenek képesek a tanulók a dekoratív minták alkalmazásával elvonatkoztatni a formák valóságos felületétől (absztrakciós készség, díszítőkészség fejlesztése).
Tudjanak meseszerű, kitalált lényeket megalkotni (az alkotó képzelet fejlesztése).
Használjanak egyéni formákat és színeket a képalkotás során! Tudjanak véleményt mondani néhány szóval az adott témához kapcsolódó műalkotásokról (rácsodálkozás, képolvasás, véleményalkotás).
Cél: az alkotás örömének megtapasztalása, a kísérletezés bátorságának kialakítása és a sikerélmény pozitív hatásának átélése.


	Szemléltetés:
– Betyár lóháton (tükrös, magyar népi fafaragás).

– Vincent van Gogh: Országút éjjel.

– Szyksznian Wanda: Lovas kép.
– Lovakat ábrázoló képek és rajzok.
– A tananyag témájához kapcsolódó találós kérdések.

– A képzelet világa Tanári kézikönyv 40–43. old.
Eszközök:

filctoll, golyóstoll és választható technika (olajpasztell, tempera).
	Mesebeli figurák elképzelt alakjának ábrázolása. (Tankönyv 23. old.: Veress Miklós Füstikék)
Motiváció: Találós kérdések a kéményről és a füstről.

– Veress Miklós: Füstikék című versének felolvasása. 

– A vers főszereplőinek rajza a tankönyv 23. oldalára a két kémény fölé. A Füst fiú és a Füst leány alakja a füst gomolygását utánzó vonalakból álljon, és kontúrvonalak hangsúlyozása nélkül emelkedjen ki a háttérből.



	11.
	Rajzi játékok: formafelismerés, színkeverés.
1. Rejtőzködő formák.
(Tk. 24–25. old.)
2. Pacniképek.
(Tk. 26–27. old.)
	Rejtőzködő formák. (Tk. 24–25. old.)

a) A körvonalával egymásra rajzolt kilenc állat alakjának kiemelése árnyképszerű színezéssel. 
b) A dínórajz színezése a megkezdett színárnyalatok folytatásával.

c) A kusza vonalhálózatban elrejtett autó, repülőgép, helikopter, róka és fa színezése a számokkal megjelölt színeknek megfelelően.

d) Egy vízben tükröződő tájkép víz felett látszódó részletének rajza a tükörkép alapján. A rajzolás előtt illesszenek a tanulók tükröt a vízszintes vonalra (vízszintre), és így előre megláthatják a megrajzolandó tájat! 

	A megfigyelőképesség, a formalátás, a formaérzék, a rejtett alakzatok felismerésének képessége, a színárnyalatok megkülönböztetése, a színlátás fejlesztése a rejtőzködő formák rajzi kiemelésével.

Az önkifejezés, az alkotóképesség, a játékosság, a formafantázia fejlesztése, az alkotás örömének megtapasztalása és a sikerélmény pozitív hatásának átélése a kísérletezésre és a képzelet működtetésére épülő feladatokban.
A matematikai és a természettudományi kompetencia fejlesztése a tükörképes kompozíció megrajzolásával.

	Szemléltetés:

– A képzelet világa tankönyv szemléltető rajzai. (Tk. 24–27. old.)

– Firkarajzról és pacniképekről: Fiona Watt: Művészsuli. Holló és Társa, Bp.,2003.

Fiona Watt: A festés iskolája. Holló és Társa, Bp., 1999.

Stan Smith: A rajzolás iskolája. Officina Nova.
Eszközök:
színes ceruza, filctoll, tükör, színes tinta vagy tus, szívószál, színes papírok.


	Pacniképek. (Tk. 26–27. old.).
A véletlenszerűen létrejött színfoltoktól a képalkotásig. A szabálytalan színfoltok kiegészítése különböző faktúrákkal vagy képzeletbeli formákkal.
A kidolgozás variációi:

– Képalkotás foltokat követő vonalakkal.

– Képalkotás festékfújással.

– Festékfolt képzeleti kiegészítése, mesebeli pacnifigurák teremtése.

	4. témakör: Szent Miklós (1 óra)


	

	12.

	Mikulás készítése origami technikával.

(Tk. 30–31. old.)
	1. Történetek Szent Miklós életéből (Tk. 30. old. és Tanári kézikönyv 49. old.)
Közös beszélgetés a hétköznapi jócselekedetekről.
2. Origami Mikulás-forma hajtogatása a tankönyv szemléltető ábrái alapján, lehetőleg önállóan.
	A tanulási képességek (megfigyelés, a problémamegoldó gondolkodás, a képi információ olvasása és megértése) és a manuális képességek (kézügyesség, pontosság) fejlesztése a forma készítését szemléltető fázisrajzok értelmezésével, a forma elkészítésével. (Tk. 30–31. old.)

	Szemléltetés:

– A tankönyv fázisrajzai.
– Origami technikával készült Mikulás-formák.

Eszközök: négyzet és téglalap alakú fehér és piros papírok, vatta, folyékony ragasztó, filctoll.

	Kiegészítő feladat:
– Az origami forma rajzi kiegészítése részletekkel és háttérrel. (A feladat megvalósulása a Tanári kézikönyv 48. oldalán látható.)
– Adventi naptár készítése.

	5. témakör: Karácsony (2 óra)


	

	13.

	Környezetdíszítés évszakokhoz, ünnepekhez.

Karácsonyi dekoráció készítése, pl. angyalkafüzér (láncfigura), függődíszek, mézeskalácsformák.
(Tk. 32–34. old.)


	1. Beszélgetés a karácsonyi néphagyományokról és az ünnep tartalmáról. A legjellegzetesebb karácsonyi díszítőmotívumok összegyűjtése.
2. Választható alkotói feladatok:

– Karácsonyfadíszek készítése papírból. (Láncfigurák és függődíszek, Tk. 32–33. old. ).
– Mézeskalács-figurák tervezése és a felület díszítése dekoratív motívumokkal. (Tk. 34. old.)
	A tanulási képességek (megfigyelés, a problémamegoldó gondolkodás, a képi információ olvasása és megértése) és a manuális képességek (kézügyesség, pontosság) fejlesztése a forma készítését szemléltető fázisrajzok értelmezésével, a forma elkészítésével.
(Tk. 32–33. old.)
Az önismeret és az emocionális képességek fejlesztése a karácsonyi ünnepkörhöz kapcsolódó hagyományok őrzésével.
	Szemléltetés:

Jacques Daret: Jézus születése (1434).

A tankönyv fázisrajzai (Tk. 32–33. old.). Díszes mézeskalács-figurák. 
A Tanári kézikönyv ábrái: 50–55. old. Eszközök: színes papírok, olló, vonalzó, folyékony ragasztó, filctoll/tempera.

	Gyűjtőmunka. 

Karácsonyi versek, mondókák, dalok és rövid történetek.
Közös tevékenység: az osztály karácsonyfájának feldíszítése az egyénileg készített láncfigurákkal és függődíszekkel.

	14.
	A télhez, a hóeséshez kapcsolódó kitalált történet vizuális megjelenítése.
A Füst kisasszony, Korom úrfi című mese egy választott részletének – pl. a hóemberek báljának – kidolgozása

(Tk. 35. old.)

	Választható alkotói feladatok:

1. Téli táj festése, a jelenet középpontjában egy hóember alakjával.

2. A tankönyv 34. oldalán lévő hóemberek rajzának befejezése, a hiányzó részletek kiegészítése.

3. Hóember alakú képvers írása Verbőczy Antal: Hóember című képversének megismerése alapján. 

4. Illusztráció készítése a Füst kisasszony, Korom úrfi című meséhez. (Tk. 35. old.).
	A kreativitás (az alkotó képzelet, az ötletesség, az eredetiség), a formafantázia (hiányzó részletek képzeleti kiegészítése) és a kompozíciós készség fejlesztése.
Az alkotás örömének megtapasztalása az érdeklődéshez közel álló témák kidolgozásával.
	Szemléltetés:
Behavazott téli táj (fotó vagy filmrészlet), fényképek, rajzok hóemberekről.
Verbőczy Antal: Hóember (képvers).
A tanári kézikönyv 56–57. old. gyermekmunkái.
Eszközök: grafitceruza, filctoll.
	Hóemberépítés az iskola udvarán (ha már havas az időjárás).

A hóemberépítéshez kapcsolódó élmények megbeszélése.
A hóember tipikus kellékeinek beszerzése(fazék a kalapja, sárgarépa az orra, fekete szén a szeme és a kabát gombjai).

	6. témakör: Portré (4 óra)


	

	15.

	A portré jellemzői.

Mimika, grimasz tanulmányozása és értelmezése. 
1. Az emberi fej és arc arányai.
(Tk. 36. old.) 

2. Hangulat és arckifejezés.
(Tk. 37. old.)
3. Gesztus és arckifejezés.
(Tk. 38. old.)
4. Meseszereplők rajzolása.
(Tk. 39. old.) 
	1. A tanulók megfigyeléseire, tapasztalataira épített témaindító beszélgetés. Mi a portré? Miért készül manapság portré az emberekről (személyigazolvány, útlevélkép, buszbérlet, színészportrék, újságképek stb.)?
2. Elölnézet és profilnézet (oldalnézet) elemzése. (Tk. 36. old.) A megbeszélés szempontjai: Tanári kézikönyv 58. old.
3. Összegzés: melyek egy jó portrérajz jellemzői? (Tk. 36. oldal megfelelő szövegrészének felolvasása).
4. Képolvasás: közös megbeszélés a tankönyvben lévő portrék alapján a különböző mimikákról. A tankönyv feladatainak megoldása. (Tk. 37. old.)

	A megfigyelőképesség, a karakterérzék, a képi emlékezet, a képolvasás, az empátia, a humorérzék, a kifejezőképesség és a vizuális kommunikáció fejlesztése.
Az anyanyelvi kommunikáció és az információs képességek fejlesztése az érzelmeket, hangulatokat kifejező szavak gyűjtésével.
A szociális kompetencia (önismeret, együttműködés, tolerancia) fejlesztése a saját és mások tulajdonságainak megbeszélésével.
	Szemléltetés:
Leonardo: Anghiari csata.
Francesco del Cossa: Gyűrűt tartó férfi.
Borsos Miklós: Asszony.
Picasso: Paloma arcképe.
Schulteisz: Férfiportré.
Christina Lastrego mesefigurái.

Fülöp György karikatúrái.
Tanári kézikönyv 58–59. old.
Eszközök: grafitceruza, tempera vagy akvarell.
	Szituációs játék. Önjellemzés és egymás jellemzése: néhányan meséljenek magukról! Melyek a legfőbb jellemzők, amit a saját arcukról elmondanának? Melyek azok a vonások, amelyek megkülönböztetik őket a többiektől?
Gesztus és arckifejezés. Az érzelmeket, a beszédet kísérő kézmozdulatok jelentésének értelmezése, a szavak nélküli közlések olvasása. (Rajzolvasás: Tk. 38–39. old. és mozgásos játékok közösen.)


	16.

	Testbeszéd és mimika. 
1. Érzelemábrázolás. (Tk. 40–41. old.)
2. Egy arc – több arc. Az arc átalakításának lehetőségei.
(Tk. 42. old.)

	Választható ábrázolási feladatok:

1. Vidám, szomorú és haragos arc mimikájának rajza. (Tk. 40. old.)
2. Portré rajzolása vagy festése osztálytársról; vagy önarckép. A jellem kifejezése mimikával és színekkel. Tulajdonságot, jellemet tükröző színek használata. Pl. vidám (narancssárga, rózsaszín), szomorú (fehér, barna, szürke).
3. Lázár Ervin: A csodapatika című meséjének illusztrálása. A mese tanulságának megbeszélése. Szakadjunk el a valóságos patika képétől, és a lélek patikáját fejezzük ki jellegzetes színekkel és formákkal!
4. Az arc átalakításának lehetőségei. Rajzkiegészítés a tankönyvben, 42. old.
	Az anyanyelvi kommunikáció, a tanulási és az információs képességek és a humorérzék fejlesztése az érzelmeket, hangulatokat kifejező szólások egyéni gyűjtésével és a régi magyar szavak jelentésének megismerésével, pl. patika, ipa, napa, ángy, ír (gyógyító kenőcs), házsártos, pénzsóvár.

A kreativitás, az alkotó képzelet, a kompozíciós készség, az eredetiség és az emocionális készség fejlesztése a hallott történet ábrázolásával és a látott formák kiegészítésével.

	Szemléltetés:
– Egy vidám, egy szomorú és egy haragos személyt ábrázoló festmény, fotó vagy szobor bemutatása.

– Magyar Értelmező Kéziszótár, Közmondások és szólások könyve. (Tanári kézikönyv 60–61. old.)
Eszközök: pasztellkréta, tempera vagy akvarell, a tankönyvben grafitceruza/filctoll.

	Érzelemábrázolás. Ráhangolódás a témára, motivációs és szerepjátékok.

Közös megbeszélés: hangulatokat kifejező szólások gyűjtése. A tankönyvben olvasható szólások kiegészítése a szólás tartalmához illő szavakkal. (Tk. 40. old.) Fülig ér a szája. Lóg az orra bánatában. Összeszorított foggal végzi munkáját. Leesik az álla. Tátva marad a szája. A szem a lélek tükre.
A feladat megoldása után értelmezzük is a szólások tartalmát!


	17.
	Portré készítése síkkollázs technikával.

	1. Motiváció: a tankönyv képeinek nézegetése és a kollázs technikájának megismerése.
2. Választható kidolgozási módok: komponálás a tépéssel vagy vágással létrehozott anyagokból.
3. Portré tervezése: a kivágott arcrészletek tudatos (előre megtervezett) vagy kísérletezésen alapuló elhelyezése a kivágott arc felületén.
	A kreativitás (az alkotó képzelet, a problémamegoldó gondolkodás), a koncentrációs és a manuális képességek (kézügyesség, igényesség, eszközhasználati készség) fejlesztése az új technika kipróbálásával.
A kezdeményezőképesség és vállalkozói kompetencia fejlesztése az új ötletek alkalmazásával.
	Szemléltetés:

A képzelet világa tankönyv illusztrációi (Tk. 43. old.) és a Tanári kézikönyv (62–63. old.)
Eszközök: színes papírok és textilek és egyéb anyagok a gyűjteményből, olló, ragasztó.

	Gyűjtőmunka: egyszínű és mintás papírok, újságképek, egyszínű és mintás textilek, egyéb hulladékok, pl. bőr, spárga, gombok stb. a kollázs technikájához.

	18.
	Kitalált lények tervezése: ember- és állatábrázolások.
Farsang.
Körből fej: álarcok papírtányérból.
(Tk. 44–49. old.)
	1. Farsangi jelmezek tervezése. (Tankönyvi munka, Tk. 46–47. old.)
2. Farsangi álarcok készítése papírtányérból. (Tk. 48. old.)

Előzetes feladat: portré tervezése körkompozícióba. (Tk. 44–45. old.)
	A kreativitás (az alkotó képzelet, a problémamegoldó gondolkodás), a manuális képességek (kézügyesség, igényesség, anyag- és eszközhasználati készség) fejlesztése az új technika kipróbálásával.

Az állampolgári kompetencia fejlesztése a néphagyományok őrzésével.
	Szemléltetés:

Jelmezek, busómaszkok, velencei álarcok.
Eszközök:
papírtányér, tempera vagy színes papírok, ragasztó, filctoll. 

	Gyűjtőmunka: Farsangi szokások és jellegzetes farsangi dekorációk.
Dekoráció készítése csoportmunkában: Jelmeztervek, álarcok, kalap origami technikával. (Tk. 49. old.)


	7. témakör: Jelek és jelképek (4 óra)
	

	19.
	Egyszerű magyarázórajzok, jelek értelmezése és tervezése. 

Jelek és ábrák a környezetünkben. 

A jelek célja és fő jellemzői.

1. Képi jelek.
(Tk. 50–51. old.)
2. Színjelek.
(Tk. 52. old.).
3. Hang- és fényjelek.

(Tk. 53.old.).
4. Mozdulatok.
(Tk. 53. old.)

	1.Ábraértelmezés: beszélgetés a táblára helyezett vagy írásvetítővel kivetített képi jelekről tanári kérdések segítségével: Hol láttátok a bemutatott jeleket? Mit jelentenek? Milyen formákból állnak? Milyen színekből állnak? Melyek egy KRESZ-tábla és egy címer hasonlóságai? Összegzés: miért mondhatjuk, hogy az eligazító táblák, az információs jelek a szavak nélküli közlés eszközei?

2. A tankönyv feladatainak megoldása csoportbontásban.
3. Választható ábrázolási feladatok. (Tk. 50–53. old.)
– Közlekedési jelek rajza emlékezetből vagy kép alapján.

– Piktogram tervezése, pl.: virágbolt, étterem, posta, könyvtár stb.

– Tantárgyakat jelző emblémák tervezése, pl.. matematika, rajz stb.

– Morzejelek képi átalakítása. Keresztnév vagy monogram írása.
	Az anyanyelvi kompetencia fejlesztése az ábrák jellegzetességeinek szóbeli megfogalmazásával.
A kombinatív képességek fejlesztése a megismert jelek csoportosításával, rendszerezésével és ötletes átalakításával.
Természettudományos kompetencia: az emberi tevékenység környezetre gyakorolt hatásainak ismerete. 
A megfigyelőképesség, a képi emlékezet, a lényegkiemelés, a kompozíciós készség és a vizuális kommunikáció fejlesztése a jelteremtés különböző eszközének megismerésével, az egyszerű közlő ábrák értelmezésével és készítésével.

	Szemléltetés:
Közúti jelzőtáblák, információközlő jelek, cégemblémák, piktogramok, címerek, vízjelek, térképjelek, turistajelzések, morzejelek.
A képzelet világa Tanári kézikönyv 70–71. old.
Eszközök: grafitceruza, színes ceruza, filctoll
	Előzetes feladatok: Jelek, információközlő ábrák gyűjtése. Milyen információközlő jelekkel találkozol az utcán a lakástól az iskoláig tartó útvonalon? Melyek segítik a legjobban a biztonságos közlekedést?
Tanári előkészületek:
Applikációs képek a táblán (KRESZ-táblák képei, információközlő jelek, emblémák, címerek, piktogramok stb.), képpé alakított morzejelek (pl. pont helyett lepke, vonal helyett virág, mindegyik legalább 15 példányban, kb. 10 x 10 cm-es méretben). 


	20.
	Az írás kezdeti formái. 
Írásjelek.
A képírás és a titkosírás.
A betű mint jel.
(Tk. 54–55. old.)

	1.A szavak nélküli közlés néhány példájának közös összegyűjtése.
2. Motiváció: egy képzeletbeli történet felolvasása arról, hogy vajon milyen lehetett, amikor az ember még nem tudott írni. 

3. Különböző írásfajták csoportosítása: csomóírás, képírás, ékírás, rovásírás, szótagírás (pl. a kínai írás), jelírás (a hangokat jelekkel, betűkkel helyettesítették), a jellegzetességek megbeszélése.

4. Jel- és képírási feladatok.

a) Morzejelekkel felírt rövid mondat olvasható a táblán. (Önálló megfejtés: morzejelek: Tk. 53. old.)
b) Képírás olvasása: mit jelent vajon a tankönyv 53. oldalára rajzolt képsor?

	A tanulási képességek (megismerő és megfigyelő-értelmező képesség, játékos tanulás), az információs képesség fejlesztése a különböző, régi írásfajták megismerésével és a nyelvi játékokkal.
A kombinatív és problémamegoldó képességek fejlesztése a megismert jelek csoportosításával, rendszerezésével és ötletes átalakításával.

A kooperatív képességek fejlesztése az együttműködést igénylő feladatokkal.
	Szemléltetés:
Ősi írásformák képei: csomóírás, őskori barlangrajzok jelei, ékírás, képírás.

Néhány titkosírás.
Szántó Tibor: A betű. Akadémia Kiadó, Budapest. 1982.

Megay László – Rékassy Csaba: Könyves könyv. Móra Kiadó, Bp., 1976.

Svékus Oliver: Titkosírások. Móra Kiadó, Bp., 1982.

A képzelet világa tanári kézikönyv 72–75. old.
Eszközök: grafitceruza, filctoll.

	Mi a titkosírás? Néhány rövid történet felolvasása a titkosírás történetéből. Titkosírással írt indián levél megfejtése közösen. (Tk. 55. old.) Valóságos formák egyszerűsített jeleit tartalmazó titkos képírás tervezése: küldj a padszomszédodnak egy rövid, szöveg nélküli üzenetet! 

Beszélgetés a közhasznú „titkos jelekről”. Példák gyűjtése. Saját titkos jel (tulajdonjel) tervezése.

Szituációs játék: Hogyan fejeznéd ki magadat írás és beszéd nélkül?

	21.
	Különböző betűtípusok megismerése.
Egyedi betűformák tervezése és a betű díszítése.
A betű mint jel 

(Tk. 56–57. old.)
	1.Beszélgetés a különböző stílusú betűkről (forma, díszítés, térbeli vagy sík stb.).

(Tk. 56–57. old.)
2. Választható betűtervezési feladatok.
a) Az iniciálé jellemzői. Díszes betűk tervezése. (Tk. 56. old.)
b) Az ábécé megszemélyesített betűinek folytatása. (Tk. 57. old.).

c) Saját név vagy monogram írása egyedi, saját tervezésű betűformákkal.
	Az anyanyelvi kompetencia fejlesztése a szóbeli véleményalkotással, a megfigyelt forma jellemzésével.
A kreativitás, a formafantázia, a kombinatív képesség, a díszítőkészség, a találékonyság és a kísérletező kedv fejlesztése az egyedi betűformák tervezésével.
	Szemléltetés: A Képes Krónika iniciáléi.
A Mátyás-graduále iniciáléi.
Betűmintás csomagolópapír, nyomtatott kiadványok betűi (újságok, szórólapok, könyvek, plakátok).
Tanári kézikönyv 76–77. old.
Eszközök: grafitceruza, színes ceruza, filctoll.
	Előzetes feladatok, gyűjtőmunka: Különböző betűformák újságokból, prospektusokból kivágva vagy könyvből fénymásolva. Néhány betű beragasztása a tankönyv 56. oldalára. A különösen érdekes és szép betűkből közös kollázskompozíció kialakítása úgy, hogy minden tanuló felragasztja egy nagy kartonra a betűgyűjteményének egyik darabját.

	22.
	Tárgyelemzés – tárgytervezés. 
Különböző formák, anyagok és díszítőmotívumok megismerése.

A régi és új ivóedények típusai. 

(Tk. 58–59. old.)

	1. Az ivóedények különböző elnevezésének összegyűjtése.

(Tk. 58. old.) Az ivóedények csoportosítása megadott szempontok alapján.
2. A király gyűjteménye című mese felolvasása utáni közös feladat: minél több ivóedény nevének felsorolása.
(Tanári kézikönyv 79. old.)
3. Önálló feladatmegoldás: milyen anyagból készültek a képen látott ivóedények?

(Tk. 58. old.)
4. Saját ivóedény tervezése.
a) Saját képi jel (piktogram) tervezése és elhelyezése a tankönyvbe rajzolt bögre felületére. (Tk. 59. old.)
b) Egyedi formájú és mintájú ivóedény tervezése rajzlapon egy családtag vagy barát részére.

c) Egy fehér papírpohár díszítése festéssel.

	Az anyanyelvi kompetencia és az állampolgári kompetencia fejlesztése a szókincsbővítéssel (régi népművészeti tárgyak nevei) és a népművészet hagyományos tárgyainak megismerésével.
A megfigyelőképesség és a tanulási képesség (formaérzék, anyagismeret) fejlesztése a látvány értelmezésével, a tanult formák jellegzetességeinek megbeszélésével. 
Az esztétikai-művészeti kompetencia fejlesztése az egyedi tárgy alkotásával.


	Szemléltetés:

Különböző ivóedények (képek és formák).
Tarján Gábor. Mindennapi hagyomány. Mezőgazdasági Kiadó, Bp., 1984.
A képzelet világa Tanári kézikönyv 78–79. old.
Eszközök: grafitceruza, színes ceruza, filctoll, festék, papírpohár.


	Előzetes feladatok: különböző ivóedények képeinek és valóságos formáinak gyűjtése.
Szerepjáték: Az ivóedények bemutatása. A jelentkező tanuló a kiválasztott ivóedény nevében bemutatkozik az osztálynak. Mindent elmond, amit lát vagy tud a formáról. Pl.: Én vagyok a teáscsésze. Vékony fehér porcelánból formáztak meg, majd színes mintákat festettek rám. Teát isznak belőlem. Használóim nagyon vigyáznak rám, mert nagyon törékeny vagyok.


	8. témakör: A Húsvét (2 óra)
	

	23-
	Húsvéti népszokások, hagyományőrzés.

1. Húsvéti dekoráció. Origami papírformák.

(Tk. 60 old.).

2. Hímes tojások díszítése.
(Tk. 61. old.).

	1. Origami nyuszi vagy csibe hajtogatása négyzet alakú fehér vagy színes papírból a tankönyv szemléltető ábrái és leírása segítségével. A feladat önálló értelmezése, bizonyos munkafolyamatoknál tanári bemutatás és segítség.

2. Jelek a hímes tojáson. Régi, hagyományos minták megismerése és alkalmazása a tervezés során. Díszítés: szimmetrikus és sorminták tervezése.
3. A/4-es lapra rajzolt tojás díszítése választható technikával. A kész rajz kivágása után osztálydekoráció készítése a színes papírtojásokból.
	Tanulási képességek és a szociális-állampolgári kompetencia fejlesztése. a tanulók ismerjék a húsvéti ünnepkörhöz kapcsolódó jellegzetes népszokásokat. 
Az anyanyelvi kommunikáció fejlesztése az átélt élmények, történetek megbeszélésével. 
A megfigyelőképesség, a manuális készség, a díszítőkészség és a kompozíciós készség fejlesztése a régi hímes tojások mintáinak megismerésével és az egyéni, új minták tervezésével.
A kooperációs képességek fejlesztése az osztálydekoráció elkészítésével.
	Szemléltetés:

Húsvéti képeslapok, hímes tojások, húsvéti dekorációk.
Dömötör Tekla: Magyar népszokások. Corvina Kiadó, Budapest, 1983.

Technikatankönyv: Papírhajtogatás alapjelei és alaphajtások.

A képzelet világa Tanári kézikönyv 80–83. old.
Eszközök: fehér és színes papírok (sárga, narancssárga), grafitceruza, olló, ragasztó, hímes tojás tervezése választható technikával.

	1.Előzetes feladatok: Olvasott és átélt történetek, húsvéti népszokások gyűjtése, locsolóversek, hímes tojások képei vagy eredeti formái.

Motiváció: Húsvéthoz kapcsolódó képek, történetek, népszokások megbeszélése, jellegzetes húsvéti ételek, locsolóversek felidézése, dalok éneklése.
2. Tojás festése és díszítése saját tervezésű mintákkal (tojásfesték és tempera).

	9. témakör: Kerekecske – dombocska (1 óra)


	

	24.

	A kéz kontúrjából kiinduló kompozíció tervezése.
Tenyérbe rajzolt fantáziatörténet: illusztráció készítése Mészöly Miklós Kerekecske – dombocska című meséjéhez. 
(Tk. 62–63. old.)


	1. Illusztráció készítése a tankönyvben olvasható meséről. Feladat a kéz kontúrvonalainak életre keltése vagy az ujjak átalakítása a mese szereplőivé.
2. Tankönyvi munka: a kéz ujjainak megszemélyesítése kitalált mesefigurák rajzával.
	Az esztétikai-művészeti kifejezőképesség (önkifejezés, az alkotó képzelet, a kísérletezés, a játékosság) fejlesztése a kísérletezésre, a képzeleti kiegészítésekre és az önálló kompozíció készítésére ösztönző feladatokkal.
	Szemléltetés:

– M. C. Escher: Rajzoló kezek, litográfia (1948).
– A képzelet világa tanári kézikönyv 84–87. old.
Eszközök: a tankönyvben: filctoll, színes ceruza, a rajzlapon: olajpasztell vagy tempera.

	Csoportmunka: 

Közös kompozíció készítése egy nagy kartonra az osztály tanulóinak kézlenyomataiból. Pl. festékbe mártott kezek, körülrajzolt kéz festése és díszítése stb.

	10. témakör: A gyerekszoba kincsei (1 óra)


	

	25.

	Tárgyábrázolás látvány vagy képzelet alapján.
Játékok vizuális bemutatása.
(Tk. 64–67. old.)
	1. Tárgyelemzés: a tanórán szemléltetett játék jellemzőinek keresése közös megbeszéléssel (forma, szín, mintázat, anyag, méret, funkció/a játék használhatósága, milyen korcsoport használhatja stb).
2. Választható alkotói feladatok:

– Kedvenc játék látvány utáni rajza.

- Játék tervezése önálló ötlet alapján.
– Rajzkiegészítés, tankönyvi munka: képzeletbeli lények ábrázolása.
– A varázsszoba tárgyai.

(Tk. 66. old.)

	A megfigyelőképesség, a forma- és arányérzék, az anyagismeret fejlesztése a látott játékok elemzésével.
A reprodukáló képesség fejlesztése a látott forma lerajzolásával.
A kreativitás (alkotó képzelet, az ötletesség, a díszítőkészség) és a problémamegoldó gondolkodás fejlesztése az új formák tervezésével. 
	Szemléltetés:

– A tankönyv (64–67. old.) és a Tanári kézikönyv (88–91. old.) illusztrációi.
– Játékok képe és valódi formája.
Eszközök: a tankönyvben színes ceruza, filctoll, a rajzlapon választható technika.
	Gyűjtőmunka, előzetes feladat:
Kedvenc játék kiválasztása és rövid írásbeli jellemzése, úgy, mintha egy újság apróhirdetésében jelent volna meg, az eladási rovatban.


	11. témakör: Illusztráció (2 óra)


	

	26.
	Illusztrációs stílusok.
A szépirodalmi illusztrációk jellemzői. 
A versillusztráció készítésének szempontjai.

(Tk. 70–71. old.)
	1. Közös megbeszélés, majd tankönyvi munka: Az illusztráció szerepe és jellemzői. A szöveg és a kép összhangjának jelentősége.
2. Különböző szövegtartalmú könyvek illusztrációinak összehasonlítása (ismeretterjesztő könyv, vers, mese, regény).

3. Egy ismert mese jellegzetes részletét ábrázoló illusztráció közös elemzése. Hogyan fejezte ki az illusztrátor az adott szöveg tartalmának jellegzetességeit?

4. Versillusztráció készítése. Cél: a vers jellegzetes szereplőinek hangsúlyozása a kompozícióban mérettel, színnel és kidolgozással. A vers hangulatának kifejezése színekkel és egyéni megoldásokkal.


	A tanulási képességek (megfigyelés, elemzés), a vizuális kommunikáció és a véleményalkotás képességének fejlesztése a különböző illusztrációk jellegzetességeinek megbeszélésével. 

A problémamegoldó gondolkodás (lényeglátás) fejlesztése a különböző tartalmú illusztrációk összehasonlításával.
Az átélőképesség, a vizuális képzelet, a lényegkiemelés, a kompozíciós készség, a forma- és színérzék fejlesztése és az alkotás örömének megtapasztalása a megismert vers tartalmának képi megjelenítésével. 

	Szemléltetés:

Szépirodalmi és ismeretterjesztő könyvek, művészeti könyvek illusztrációi. 
A képzelet világa Tanári kézikönyv illusztrációi.
(Tk. 92–97. old.)
Eszközök: grafitceruza és színes ceruza a tankönyvben; olajpasztell, tempera vagy vegyes technika a rajzlapon.

Óravázlat: A képzelet világa Tanári kézikönyv 93. oldalán.
	Előzetes feladatok, gyűjtőmunka:
A legszebbnek tartott illusztráció kiválasztása a kedvenc könyvből. 

	12. témakör: Anyák napi ajándék (1 óra)


	

	27.
	Az anyák napi hangulatot kifejező formák készítése.
(Tk. 68–69. old.)

	1. Képolvasás. Közös beszélgetés egy anyát és gyermekét ábrázoló műalkotásról. Spontán megnyilvánulások, a látottakból kiinduló személyes érzések és élmények kifejezése.

2. Tankönyvi munka: virágok ábrázolása emlékezet vagy a gyűjtött képek alapján.
	Az önismeret, önértékelés és az empatikus készség fejlesztése az önálló véleményalkotással.
A manuális készség fejlesztése a papírmunkák készítésével.
Az anyanyelvi kommunikáció fejlesztése – az érzelmek helyes megfogalmazása – a képolvasással.


	Szemléltetés:

Mary Cassat: Anyai csók (1896).
Eszközök: filctoll, színes ceruza, színes papírok, vonalzó, olló, ragasztó.


	Gyűjtőmunka: Édesanyákról szóló versek és dalok.
Virágképek vagy rajzok.

Üdvözlőlap készítése anyák napjára.

(A feladat leírása: Tk. 69. old.)

	13. témakör: A pillangó (3 óra)


	

	28.
	Állatok a valóságban és a mesében.
Tengelyesen szimmetrikus forma rajzolása és díszítése. 
A pillangó jellegzetes formájának ábrázolása.
(Tk. 72–73. old.)

	1. Tankönyvi munka: Rész-egész. A félig kész pillangó szimmetrikus rajzának kiegészítése egész formává. (Tk. 73. old.)
2. A kész pillangórajz színezése a kék szín különböző árnyalataival Hans Arp: Mese című versének alapján.

(Tk. 73. old.).

3. Mesebeli pillangók tervezése a forma átalakításával és a színek módosításával. A természetismeret órán tanult „teljes átalakulás” vizuális átértelmezése. A rajz és vizuális kultúra órán a valóságos lepkeforma felülete alakul át a tanulók kreativitási szintjének és ötletgazdagságának megfelelően.


	Természettudományi kompetencia fejlesztése az élőlények jellegzetességeinek megfigyelésével.

A matematikai kompetencia fejlesztése a forma logikus testfelépítésének felismerésével (tengelyesen szimmetrikus).

Az absztrakciós képesség fejlesztése a lényeges vonások kiemelésével és az általánosítással.

A formaérzék, a kreativitás (átalakító képesség) és a díszítőkészség fejlesztése a mesebeli formák ábrázolásával.

	Szemléltetés:
Pillangókat ábrázoló képek, rajzok vagy filmrészletek.

Számítógépes grafikával készült pillangórajzok. (Tk. 72. old.)

Meseillusztrációk pillangórajzai.

Lepkelabirintus.

(Tk.72. old.).

A tanári kézikönyv 100–101. old.
Eszközök: grafitceruza, színes ceruza, filctoll.
	Előzetes feladatok:
– Képek gyűjtése különböző alakú és díszítettségű pillangókról. 
– Különböző pillangónevek összegyűjtése.

– Találós kérdések a tanórai témához kapcsolódóan. 
– A lepkelabirintus megfejtése. (Tk. 72. old.)

– Beszélgetés a pillangók jellegzetességeiről, közös tulajdonságairól. Összegzés a tankönyv 73. oldalán.

	29.

	Állatok a valóságban és a mesében.

1. Papírlepkék készítése.
 (Tk. 75–76. old.)
2. Origami pillangó készítése.
(Tk. 78. old.)
3. Origami tulipán és pillangó készítése.
(Tk. 78. old.)
	1. A Lepke Dániel című mese közös felolvasása.
(Tk. 74. old.)
2. A mese feldolgozása: beszélgetés a mese hangulatáról és a szereplők jellegzetességeiről. A szereplők kiemelése a szövegből aláhúzással. A szereplők környezetének jellemzése: milyen lehet vajon Virágország?

3. Alkotói feladat:

Könyvborító tervezése a Lepke Dániel című meséhez. A borító tartalmának megbeszélése: feltűnő és olvasható színes felirat, díszes lepkék és mesebeli virágok.


	A megfigyelőképesség, a forma-és színérzék, a kommunikációs készség (a szöveg értelmezése, az észrevételek kifejezése) fejlesztése a látott forma jellegzetességeinek megállapításával.

A manuális készség fejlesztése a papírmunkák készítésével.
A kreativitás, a kompozíciós készség, a szimmetriaérzék, a manuális készség, az egyszerű eszközök használatának képessége, a problémamegoldó képesség és a formafantázia fejlesztése az alkotói feladattal..

	Szemléltetés:
Mesekönyvek borítói.
A síkbábok készítésének technikája. (Tk. 76. old.)
Az origami forma hajtogatásának lépései. (Tk. 78. old.).

Eszközök: filctoll, olajpasztell, festék, műszaki rajzlap, grafitceruza, olló, hurkapálcika, ragasztószalag, filctoll vagy pasztellkréta.

Origami: négyzet alakú színes papírok, olló, folyékony ragasztó.
	Síkbábok készítése a Lepke Dániel című meséhez. Szimmetrikus lepkeformák kivágása félbehajtott rajzlapból.
A kivágás után dekoratív díszítőminták tervezése a lepkeforma felületére.
Papírlepkék és papírvirágok készítése.
Fontos a hajtogatás lépéssorrendjének pontos betartása és a pontos élezés. Tavaszi hangulatú osztálydekoráció készítése az egyéni munkák közös kompozícióvá alakításával.

	14. témakör: A Nap az életünkben (3 óra)
	

	30.
	A magyar nép díszítőművészete.
A valóság átalakításának néhány lehetősége: egyszerűsítés, díszítés, jelképteremtés.

1. A magyar népművészeti tárgyak Nap-ábrázolásai.
(Tk. 80. old.)
2. Nap-jelek és a Nap-jelképek.
(Tk. 81. old.)

	Választható ábrázolási feladatok:

1. Napkorong stilizált képének elkészítése papírkivágással.

(Tk. 81. old.).
2. Egy tükörfelirat megbeszélése és annak tartalmának megfogalmazása saját szavakkal. Nap-jelkép tervezése a tankönyvbe rajzolt tükör felületére. (Tk. 81. old.).

3. Díszes napkorong tervezése viaszkarc technikával.

(Tk. 81. old.)
4. A Hold és álom című vers illusztrációja.
(Tk. 79. old)
Beszélgetés az álmodozás és az álom különbségeiről. Egy képzeletbeli, álomképszerű jelenet festése.
	A tanulási képességek fejlesztése (megfigyelés, elemzés, értelmezés, önálló ismeretszerzés, véleményalkotás) az adott formához kapcsolódó információk gyűjtésével.

A képolvasás (szimmetria, mintaritmus, pozitív-negatív forma, dekoratív felületek) és az absztrakciós képességek fejlesztése a stilizált formák megfigyelésével és tervezésével. 
	Szemléltetés:
Különböző Nap-ábrázolások, pl. meseillusztrációk, hímzések, fafaragások Nap-motívumai, a lengyel népművészet papírkivágással készült Nap-motívumai.

Eszközök: grafitceruza, színes ceruza, filctoll, tempera vagy akvarell.
Papírkivágáshoz: színes papírok, olló.

Viaszkarchoz: olajpasztell, hegyes karcoló eszköz.

	Előzetes feladatok:
– Különböző égitestekről szóló találós kérdések felolvasása és megfejtése.

– Beszélgetés a Nap fontosságáról. Lehetne-e élet a Földön, ha nem lenne Nap? Hogyan befolyásolja az élőlények életét, az emberek hangulatát a Nap?

– Szógyűjtési verseny: ki tud több, a Naphoz kapcsolódó összetett szót gyűjteni, pl.: napernyő, napraforgó, napsütötte stb. (Tk. 80. old.).

Könyvtári munka:
Napot ábrázoló jelképek és rajzok gyűjtése.



	31.
	Vers- vagy meseillusztráció.
Milyen lehet a mesebeli Nap arca?
(Tk. 82. old.)
Nap-mese: Milyen lehet a mesében olvasható Nap-fiú és Nap-leány alakja?

(Tk. 83. old.)
	Illusztráció: A Nap-mese.
(Tk. 83. old.).

1. A Nap-mese felolvasása.

2. A meseillusztráció elkészítésének néhány választható megoldása:

– Ötletes mesebeli napformák tervezése változatos faktúrák alkalmazásával.

– Mindenki kivág egy egyszerű napkorong formát fehér vagy sárga papírból. Feladat: a kivágott formára leány- vagy fiúarc rajzolása.
– Nyári hangulatú osztálydekoráció készítése a Nap-fiúk és Nap-leányok képeiből.

– A történet egy választott jelenetének színes kidolgozása festéssel, pasztellkrétával vagy vegyes technikával.


	A képzelet, a kompozíciós készség fejlesztése és az örömteli élményt nyújtó alkotótevékenység megszerettetése, az alkotás örömének megtapasztalása a tanulók érdeklődéséhez közel álló feladatokkal.
A manuális készség fejlesztése a papírmunkák készítésével.

Az anyanyelvi kommunikáció és a szociális kompetencia fejlesztése a versek és a mesék befogadását, elmondását segítő játékokkal és szituációs gyakorlatok.


	Szemléltetés:
Meseillusztrációk napábrázolásai.

A képzelet világa Tanári kézikönyv 108–109. old.
Eszközök:

1. Választható technika.

2. Fehér vagy sárga papír, filctoll/színes ceruza vagy pasztellkréta.


	A Nap-anyó elképzelt alakja.

1.Christian Morgenstern: A nap éneke című vers felolvasása.

(Tk. 82. old.)

 2.Beszélgetés a vers tartalmáról és hangulatáról.
3. A vers megjelenítése képekben különböző felfogásban, pl.: lehet csak az arcát ábrázolni a Nap-anyónak, de be lehet mutatni a képzeletbeli alakját is. Olyan jelenet is elképzelhető, ahol a Nap-anyó együtt jelenik meg a Föld élőlényeivel.



	15. témakör: Vakáció (1 óra)


	Kiegészítő feladat.

– Témaindító: Jacques Prévert Iskola után című verse.
(Tk. 85. old.)
– Szituációs játék: a vonat utasainak megszólaltatása.
– Rajzkiegészítés a tankönyvben: a világ körüli utazás résztvevőinek ábrázolása.

	32.
	Egy képzeletbeli utazás ábrázolása.
(Tk. 84–85. old.)
Az egész évi munka értékelése. 

	1. Az egész évi munka értékelése: a legjobban sikerült rajz kiválasztása gyermekenként, a tankönyvi munka megbeszélése és értékelése.
2. Az egész évi tananyagra épülő keresztrejtvény megfejtése.

(Tk. 86. old.)
	Az önismeret, önértékelés fejlesztése és a belső igényesség kialakítása az egész évi órai aktivitás, a tankönyvi munka és a rajzok értékelésével.
A koncentrációs képesség és a megtanult ismeretek felidézésének képessége az összefoglaló feladat megoldásával.
	Szemléltetés:

A tankönyv rajza (84–85. old.).
Tanári kézikönyv 110–111. old.

	


